Publication: Magyar Közlöny
Issue: MK-2009-144 (Year: 2009, Number: 144)
Era: 2004-2010
Section: követelményeirõl szóló 7/1999. (II. 1.) OM rendelet alapján szerzett végzettséggel rendelkezik, felmentést kap az
Paragraph Index: 1110

6. A 17. számú melléklet V. pontjának 5. pontja helyébe az alábbi rendelkezés lép: „5. A szakmai vizsga értékelésének a szakmai vizsgaszabályzattól eltérõ szempontjai Az 1. Gazdálkodási feladatok és a 2. Pénzügyi feladatok vizsgarészek szóbeli vizsgatevékenysége csak akkor kezdhetõ meg, ha az adott vizsgarész vizsgafeladatához rendelt írásbeli vizsgatevékenység során a vizsgázó legalább 50%-os teljesítményt ért el. Az 5. Üzleti terv készítése vizsgarész szóbeli vizsgatevékenysége csak akkor kezdhetõ meg, ha a vizsgázó záródolgozatát az opponens(ek) minimum 50%-ra minõsítették. A vizsgarész vizsgafeladataihoz rendelt vizsgatevékenységek sorrendjét a vizsgafeladatok sorszáma határozza meg. A szakmai vizsgarész értékelésekor a vizsgafeladatonként elért százalékos teljesítmények súlyozott átlagának %-os értékét egy tizedesre, az általános szabályok szerint kerekítve kell megállapítani. A szakmai vizsgarész akkor eredményes, ha a vizsgafeladatonként elért százalékos teljesítmények súlyozott átlaga legalább 50%. A szakmai vizsga eredményét a vizsgarészenként elért %-os teljesítmények súlyozott átlagának %-os értéke alapján, az általános szabályok szerint kerekítve és egész %-ban kifejezett értékhez rendelt osztályzat alapján kell megállapítani. Az alábbi osztályzatok akkor állapíthatóak meg, ha valamennyi vizsgarész eredményes, ebben az esetben a vizsgarészenként elért %-os teljesítmények súlyozott átlaga alapján az osztályzat a következõ: 90–100% jeles (5) 80– 89% jó (4) 65– 79% közepes (3) 50– 64% elégséges (2) Amennyiben a felmentésre okot adó vizsgán, vagy elõzetes tanulmányok során a vizsgázó teljesítményét nem %-osan vagy érdemjeggyel minõsítették, hanem a dokumentumokból csak a vizsga eredményes teljesítésének avagy az elõzetes tanulmányok folytatásának ténye állapítható meg, a szakmai vizsga elégséges érdemjegyéhez tartozó maximális %-os értéket kell a teljesítmény %-ának megállapítása során figyelembe venni. Sikertelen vizsgarész(ek) a szakmai vizsgaszabályzat szerinti jelentkezési lap kitöltését és a szakképesítésért felelõs miniszternek a szakmai vizsga elõkészítésérõl szóló jelentés megküldését követõen ismételhetõ(ek) meg.”

Source: https://magyarkozlony.hu/hivatalos-lapok/c8635490e71523322b39600c99515890e1d1a6ec/dokumentumok/fac161e9091d5d7c15599cb6697e38198640cacf/letoltes